प्लिनी द यंगर

गैयस प्लिनियस कैसिलियस सेकुंडस (जन्म गैयस कैसिलियस या गैयस कैसिलियस किलो; ६१ ई. – लगभग ११३ ई.), जे अंग्रेजी में प्लिनी द यंगर (Pliny the Younger) के नाम से बेसी जानलऽ जाय छै, प्राचीन रोम केरऽ एगो वकील, लेखक आरू मजिस्ट्रेट छेलै। प्लिनी केरऽ चाचा, प्लिनी द एल्डर न॑ ओकरा पालै आरू शिक्षित करै मँ मदद करलकै।

प्लिनी द यंगर (छोटे प्लिनी) नँ बहुत्ते चिट्ठी लिखलै, जेकरा में 247 बचलौ छै, आरू जेकरौ बहुत्ते ऐतिहासिक मान छै। ई सब में सम्राट ट्रोजन (जे 98 सं 117 तक शासन करलकै) केँ संबोधित 121 आधिकारिक ज्ञापन शामिल छै। कुछू चिट्ठी राज करै वाला सम्राट या इतिहासकार टैसिटस जैसनऽ महान लोग केँ लिखलऽ गेलौ छै।

प्लिनी, ट्रोजन के अधीन शाही मजिस्ट्रेट के रूप मँ काम करनै छलै, आरू ट्रोजन के नाम लिखलऽ हुनकऽ चिट्ठी शाही कार्यालय आरू प्रांतीय राज्यपालों के बीच के संबंध के कुछू बचलऽ अभिलेखों मँ से एक छै।

प्लिनी, दीवानी आरू सैनिक पद के एक श्रृंखला सँ ऊपर उठलै, जेकरा कर्शुस ऑनोरम कहलऽ जाय छै । हुनी इतिहासकार टैकिटस के दोस्त छेलै आरू होय सकै छै कि हुनी अपनऽ स्टाफ मँ जीवनीकार सुएटोनियस क॑ अपनऽ यहाँ काम देलकै । सीरिया मँ रहै के दौरान, प्लिनी अन्य प्रसिद्ध पुरुषऽ के संपर्क मँ भी ऐलै, जेकरा मँ दार्शनिक आर्टेमिडोरस आरू यूफ्रेट्स दार्शनिक (यूफ्रेट्स द स्टॉइक) शामिल छेलै।

 आरंभिक जीवन 

 बचपन 
पिलिनी छोटका (Pliny the Younger) के जन्म लगभग 61 ईस्वी में नोवुम कोमुम (Novum Comum), जे उत्तरी इटली के कोमो छेकै, में भेलऽ रहै। वू वहाँकरो लुसियस काइसीलीयस सीलो (Lucius Caecilius Cilo) आरू हुनका पत्नी पिलिनिया मारसेला (Plinia Marcella) के बेटा छेलै, जे पिलिनी बड़का (Pliny the Elder) के बहिन रहै। वू सीनेटर आरू जमीनदार गायस काइसीलीयस (Gaius Caecilius) के नाती छेलै। वू अपनऽ काका के बहुत सम्मान करै छेलै, जे वू समय में अपनऽ बुद्धिमत्ता के कारण रोमन साम्राज्य मँ बड़ऽ मशहूर रहै, आरू (पिलिनी छोटका) अपनऽ काका के 'नेचुरलीस हिस्टोरिया' (Naturalis Historia) पर काम करै के तरीका के बारे मँ लिखलै छै।
श्रेणी:देहांत के साल निश्चित नै छै